

กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

ที่ มท ๐๘16.3/ว

มีนาคม 2566

เรื่อง ขอความร่วมมือดำเนินงานโครงการเด็กไทยสายตาดีอย่างต่อเนื่อง

เรียน ผู้ว่าราชการจังหวัด ทุกจังหวัด(

อ้างถึง 1. หนังสือกรมส่งเสริมการปกครองท้องถิ่น ที่ มท 0816.5/ว 390 ลงวันที่ 25 กุมภาพันธ์ 2564

2. หนังสือกรมส่งเสริมการปกครองท้องถิ่น ที่ มท 0816.5/ว 3158 ลงวันที่ 29 ธันวาคม 2564

สิ่งที่ส่งมาด้วย สำเนาหนังสือกระทรวงสาธารณสุข ที่ สธ 0923.04/575   
 ลงวันที่ 24 กุมภาพันธ์ 2566 จำนวน 1 ฉบับ

ตามที่กรมส่งเสริมการปกครองท้องถิ่นได้มีหนังสือขอความร่วมมือจังหวัดแจ้งองค์กรปกครอง  
ส่วนท้องถิ่นที่มีสถานศึกษาระดับชั้นประถมศึกษาในสังกัดให้การสนับสนุนการดำเนินงานการคัดกรองสายตานักเรียนและให้การช่วยเหลือสนับสนุนตามแนวทางปฏิบัติงานโครงการเด็กไทยสายตาดี โดยสามารถติดต่อขอรับบริการการคัดกรองสายตา ณ สำนักงานสาธารณสุขจังหวัด ความละเอียดแจ้งแล้ว นั้น

กรมส่งเสริมการปกครองท้องถิ่นได้รับแจ้งจากกระทรวงสาธารณสุขว่า ได้ดำเนินการตามแนวทาง  
การปฏิบัติงานโครงการเด็กไทยสายตาดี ในการส่งเสริมและสนับสนุนการเฝ้าระวังคัดกรองสายตานักเรียน  
(งานอนามัยโรงเรียน) การแก้ไขปัญหาสายตาผิดปกติ การส่งต่อรับการรักษาตามระบบหลักประกันสุขภาพแห่งชาติ และการกำกับติดตามประเมินผลผ่านระบบฐานข้อมูลของกระทรวงสาธารณสุข ดังนั้น เพื่อเป็นการส่งเสริม สนับสนุนการเฝ้าระวังคัดกรองสายตานักเรียนในสังกัดองค์กรปกครองส่วนท้องถิ่น และให้ความร่วมมือในการดำเนินโครงการเด็กไทยสายตาดีอย่างต่อเนื่อง จึงขอความร่วมมือจังหวัดแจ้งองค์กรปกครองส่วนท้องถิ่นร่วมกับสถานศึกษา  
ที่จัดการศึกษาระดับชั้นประถมศึกษาในสังกัด ดำเนินการตามแนวทางปฏิบัติการคัดกรองสายตาและการแก้ไขปัญหาสายตาผิดปกติโครงการเด็กไทยสายตาดี ปี 2566 และประสานความร่วมมือกับหน่วยงานสาธารณสุขระดับพื้นที่  
เพื่อดำเนินงานตามโครงการเด็กไทยสายตาดีอย่างต่อเนื่อง รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

ร. อสถ...............................

ผอ.กศ................................

ผอ.กง.สศ...........................

หน.ฝ. ............................

จนท...................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙000 ต่อ 5313

โทรสาร 0-2241-9021-3 ต่อ 108

QR Code

สิ่งที่ส่งมาด้วย

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน : นางสาวเอมอร เสือจร โทร. 09-1009-1321